Efterretninger fra Adresse-Contoiret i Bergen, 1796-02-06
Løverdagen den 6te Februarii. H. H. Be Fra Stiftet er Magistraten communiceret følgende høi-kongelige Sportel-Reglement, saa lydende: Vi Christian den Syvende, af Gude Naade Konge til Danmark og Norge, de Venders og Gothers, Hertug udi Slesvig, Holsten, Stormarn, Dytmarsken og Oldenborg, giøre vitterligt: At, da det henhører til god Orden, at alt, hvad som ydes til det Offentlige, er klart og nøiagtigen bestemt, og at intet deraf er overladt til vilkaarlig Afgiørelse imellem den Ydende og den Modtagende, saa have Vi, under Overveielserne til de Foranstaltninger, ved hvilke Vi søge, efterhaanden, saa meget mueligt, at lætte Byrder, og afskaffe Vilkaarligheder og Videløftigheder, saavel i Afgifterne, som i Oppebørsels Maaden, ved Told og Consumtionsvæsenet, ogsaa taget Sportlerne i denne Green af Afgifter til det Offentlige, Betragtning. Vi have da befundet, at disse Sportler, hvilke deels som Skriverpenge, deels under andet Navn, fra de ældre Tider af, ere blevne indførte, og nu udgiøre nogle af Betientenes Jndkomster, ere enten uforholdsmæssigen foreskrevne, eller aldeles ubestemte, og at dette har foranlediget Misbruge, som Tid efter anden have indsneget sig. Vi have end videre bemerket, at den Maade, paa hvilken Sportlerne gives og modtages, naar de Handlende og Søefarende nemlig erlægge dem til Betienterne selv, enhver for sig, ikke er enten værdig for de Modtagende, eller anstændig for de Ydende, efterdi Betientenes, end og retmæssige, Krav derved faaer Anseende af et Slags Tryglen, og de Handlendes og Søefarendes Gavmildhed Anseende af et Slags Egennytte, der vil tilkiøbe Gunst og utilladt Føielighed; hvilke Omstændigheder for den ærekiære Betient og den redelige Borger, ere lige ubehagelige. For at bortrydde de Misforstaaelser og Misbruge, som det Utydelige og Ubestemte i de hidtil værende Anordninger og Sportler ved Told og Consumtions Væsenet kan have foranlediget, og for at indbringe disse Afgifter til det Offentlige under tydelige, billige, og overalt lige Regler, samt, for at giøre det sikkert for Vore Betiente, hvad de, uden at handle imod Pligt, kunne imodtage, og for de Handlende og Søefarende, hvad de, uden at giøre sig skyldige i Mistanke for ulovlige Hensigter, kunne og bør give, have Vi fundet fornødent, ved et nyt Sportel Reglement at bestemme i rigtigere Forhold alle de Sportler, som ved Told- og Consumtionsvæsenet herefter skulle erlægges, samt at anvise et offentlig Sted, hvor disse Sportler, paa een Tid, tilligemed Afgifterne til Vor Cassa skulle betales, og hvorfra de siden til Betientene, som Embeds Jndkomster, ikke som Gaver, kunne deeles, og endelig at tilføie saadanne Straffe, som misbrugt Embedsførelse og mistænkelig Gavmildhed fortiener. følgende: Vores Villie og befaling desangaaende er Alt hvad hidtil har været anordnet om Skriverpenge og Sportler ved Told- og Consumtions Væsenet, og alt hvad Skik og Brug og frievillige Foreninger i den Henseende har indført, skal herefter være aldeles ophævet, tilsidesat, og afskaffet; og den Afgift, som under Navn af Skriverpenge er, siden Aaret 1771, ved Kiøbenhavns Toldkammer beregnet Vor Cassa til Jndtægt, aldeles ophøre.